ການຢັ່ງສຽງທ່ານ Obama ແລະ ທ່ານ Romney ເທົ່າກັນ
ການ​ຢັ່ງ​ສຽງ​ຂອງ ​ໂທລະພາບ NBC ​ແລະ ໜັງສືພິມ Wall Street Journal ​​ສະ​ແດງ​ໃຫ້​ເຫັນ​ວ່າ 47 ເປີເຊນເທົ່າກັນ
ການຢັ່ງຫາງສຽງໃໝ່ກ່າວວ່າ ປະທານາທິບໍດີ ສະຫະລັດ ທ່ານ Barack Obama ແລະ ຂູ່ແຂ່ງຂັນ ທ່ານ Mitt Romney ກໍາລັງໄດ້ຮັບຄະແນນສຽງທໍ່ກັນ ກ່ອນໜ້າການໂຕ້ວາທີຄັ້ງທີ່ສາມ ແລະຄັ້ງສຸດທ້າຍໃນຕອນແລງວັນຈັນມື້ນີ້ ການຢັ່ງສຽງຂອງ ໂທລະພາບ NBC ແລະ ໜັງສືພິມ Wall Street Journal ສະແດງໃຫ້ເຫັນວ່າ ການສະໜັບສະໜູນແກ່ຜູ້ສະມັກ ລະຫວ່າງ ບັນດາຜູ້ທີ່ຈະປ່ອນບັດມີຢູ່ 47 ເປີເຊັນສຳລັບແຕ່ລະຄົນ ການໂຕ້ວາທີ ຈະໄຊ້ເວລາ 90 ນາທີ ໃນຕອນແລງວັນຈັນມື້ນີ້ ຢູ່ທີ່ລັດ Florida ຊຶ່ງເປັນລັດທີ່ມີການແຂ່ງຂັນໄກ້ຄຽງກັນທີ່ສຸດ ຊຶ່ງຈະເນັ້ນໜັກໃສ່ ນະໂຍບາຍການຕ່າງປະເທດທັງໝົດ ແລະ ທ່ານ Bob Schieffer ຈາກໂທລະພາບ CBS ຈະເປັນກຳມະການ ທ່ານ Mitt Romney ແລະພັນທະມິດພັກ ຣີພັບບລິກັນ ໄດ້ໂຈມຕີ ປະທານາທິບໍດີ Barack Obamaເລື້ອຍມາເລື້ອງການຮັບມືກັບການໂຈມຕີຮ້າຍແຮງເຖິງຕາຍໃນເດືອນແລ້ວນີ້ ທີ່ ກົງສູນ ສະຫະລັດ ທີ່ ລີເບຍ ການໂຈມຕີໃນວັນທີ່ 11 ເດືອນກັນຍາ ທີ່ເມືອງ Benghazi ໄດ້ສັງຫານ ເອກອັກຄະລັດຖະທູດ ສະຫະລັດ ທ່ານ Christopher Stevens ແລະນັກການທູດ ສະຫະລັດ ອີກສາມຄົນ ໂຄງການນິວເຄລຍ ຂອງ ອີຣ່ານ ຍັງເປັນຫົວຂໍ້ສຳຄັນຢູ່ສຳລັບ ທ່ານ Romney ຊຶ່ງທ່ານກ່າວວ່າ ລັດຖະບານ ທ່ານ Obama ບໍ່ເຂັ້ມງວດ ພໍຕໍ່Tehran ແລະ ກໍບໍ່ໄດ້ໃຫ້ການສະໜັບສະໜູນພຽງພໍຕໍ່ອິສຣາແອລ ທ່ານ Obama ໄດ້ກ່າວຫາ ທ່ານ Romney ວ່າໄຊ້ການເມືອງເປັນການໂຈມຕີ ໃນ ລີເບຍ ແລະກ່າວວ່າ ທ່ານໄດ້ວາງມະຕະການ ລົງໂທດທີ່ແຂງຂັນຕໍ່ ອີຣ່ານ ໃນຂະນະທີ່ກໍ່ສ້າງຄວາມຮ່ວມມືລະຫວ່າງສະຫະລັດ ກັບ ອິສຣາແອລຢູ່ ປະທານາທິບໍດີ ຍັງໄດ້ກ່າວເຖິງເລື້ອງ ຜົນສໍາເລັດ ຕໍ່ຕ້ານການກໍ່ການຮ້າຍ ອັນມີລວມທັງການບຸກສັງຫານ Osama bin Laden ນັ້ນນຳ